Author: forgacom
Last saved by: kardosp
Company: MV SR

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.   Odhad dopadov na verejné financie

Predpokladáme, že Slovenská republika môže negatívne finančné dopady spôsobené vydávaním bezplatných víz štátnym občanom Bosny a Hercegoviny čiastočne kompenzovať rastom vzájomného obchodného obratu a zvýšením príjmov z turistického ruchu. Bezplatné vydávanie víz so sebou prináša zvýšenie počtu predložených žiadostí, čím môže vzniknúť časová tieseň na ich preskúmanie na Zastupiteľskom úrade Slovenskej republiky v Sarajeve a je potrebné počítať s potrebou personálneho posilnenia tohto úradu. Približný odhad sumy, o ktorú z tohto dôvodu poklesnú príjmy štátneho rozpočtu predstavuje čiastka 2 500 000 slovenských korún. 

2. Odhad dopadov na obyvateľov, hospodárenie podnikateľskej sféry a iných právnických osôb

Predložený materiál nebude mať dopad na obyvateľov, hospodárenie podnikateľskej sféry a iných právnických osôb.

3.  Odhad dopadov na životné prostredie

Zrušenie vízových poplatkov za udelenie víz pre štátnych občanov Bosny a Hercegoviny nebude mať vplyv na životné prostredie.

4.  Odhad dopadov na zamestnanosť

Predkladaný návrh nemá vplyv na zamestnanosť.

5.  Analýza vplyvov  na podnikateľské prostredie

Možno očakávať pozitívny vplyv na rozvoj spolupráce v rámci malého a stredného podnikania, keďže malí a strední podnikatelia z Bosny a Hercegoviny môžu zvýšiť svoje aktivity na Slovensku.